O. Nachtmannová, poslankyňa: (2008-02-01):
Na tajné hlasovanie o návrhu na voľbu jedného člena Rady Slovenskej televízie bolo vydaných a poslanci si osobne prevzali 130 hlasovacích lístkov, teda na voľbe bolo prítomných 130 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu člena Rady Slovenskej televízie 16 poslancov neodovzdalo hlasovacie lístky. Zo 114 odovzdaných hlasovacích lístkov bolo 32 neplatných a 82 platných. Podľa platných hlasovacích lístkov overovatelia zistili, že za, budem čítať prvé čísla za „hlasovalo za“, druhé „hlasovalo proti“ a tretie „zdržalo sa hlasovania“: - Stanislava Benická: 1, 31, 50, - Pavol Dinka: 1, 32, 49, - Marián Gábor: 0, 30, 52, - Richard Herrgott: 1, 32, 49, - Juraj Kiesel: 0, 32, 50, - Peter Kubica: 0, 32, 50, - František Kutlík: 0, 33, 49, - Lukáš Machala: 0, 32, 50, - Ľuboš Midriak: 0, 30, 52, - Anna Miklovičová: 2, 30, 50, - Danica Rísová: 0, 31, 51, - Gabriela Rothmayerová: 60, 6, 16, - Marian Tkáč: 0, 31, 51. Na voľbu člena Rady Slovenskej televízie je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní nebol za člena Rady Slovenskej televízie nikto zvolený. Nakoľko nebol člen Rady Slovenskej televízie zvolený, vykoná sa druhé kolo voľby, do ktorého postupujú dvaja kandidáti, ktorí v prvom kole získali najvyšší počet hlasov. Sú to Gabriela Rothmayerová a Anna Miklovičová. A ďalej by som pokračovala tajným hlasovaním na voľbu členov Rady Slovenskej televízie. Na tajné hlasovanie o návrhu na voľbu členov Rady Slovenskej televízie bolo vydaných a poslanci si osobne prevzali 130 hlasovacích lístkov, teda na voľbe bolo prítomných 130 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu členov Rady Slovenskej televízie 17 poslancov neodovzdalo hlasovacie lístky. Zo 113 odovzdaných hlasovacích lístkov bolo 19 neplatných a 94 platných. Podľa platných hlasovacích lístkov overovatelia zistili, že za jednotlivých členov, a opäť budem čítať počty v poradí „hlasovalo za“, „hlasovalo proti“ a „zdržalo sa hlasovania“: - Stanislava Benická: 1, 41, 52, - Pavol Dinka: 3, 43, 48, - Marán Gábor: 68, 10, 16, - Ján Greššo: 12, 40, 42, - Richard Herrgott: 67, 13, 14, - Lucia Jurgová: 22, 33, 39, - Juraj Kiesel: 1, 42, 51, - Miroslav Kollár: 18, 37, 39, - Peter Kubica: 2, 42, 50, - František Kutlík: 0, 43, 51, - Lukáš Machala: 67, 13, 14, - Ľuboš Midriak: 2, 43, 49, - Anna Miklovičová: 68, 12, 14, - Danica Rísová: 0, 43, 51, - Gabriela Rothmayerová: 4, 41, 49, - Marian Tkáč: 68, 12, 14. Na voľbu člena Rady Slovenskej televízie je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní boli za členov Rady Slovenskej televízie zvolení Marián Gábor, Anna Miklovičová, Marian Tkáč, Richard Herrgott, Lukáš Machala. [Výsledky tajného hlasovania: Návrh na voľbu členov Rozhlasovej rady (tlač 522).] A posledné tajné hlasovanie bolo o návrhu na voľbu členov Rozhlasovej rady. Na tajné hlasovanie o návrhu na voľbu členov Rozhlasovej rady bolo vydaných a poslanci si osobne prevzali 130 hlasovacích lístkov, teda na voľbe bolo prítomných 130 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu členov Rozhlasovej rady 0 poslancov neodovzdalo hlasovacie lístky. Zo 130 odovzdaných hlasovacích lístkov bolo 20 neplatných a 110 platných. Podľa platných hlasovacích lístkov overovatelia zistili, že za, opäť budem čítať v poradí „hlasovalo za“, „hlasovalo proti“, „zdržalo sa hlasovania“: - Alica Bieliková: 28, 43, 39, - Marta Danielová: 3, 54, 53, - Michal Dzurjanin: 78, 22, 10, - Eva Jaššová: 69, 23, 18, - Peter Jezný: 69, 23, 18, - Milan Materák: 5, 56, 49, - Jana Miklovičová: 2, 55, 53, - Ondrej Patarák: 88, 9, 13, - Ľubica Šajdová: 0, 55, 55, - Peter Štrelinger: 1, 54, 55, - Vladimír Valovič: 72, 19, 19, - Andrej Zmeček: 1, 53, 56. Na voľbu člena Rozhlasovej rady je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní boli za členov Rozhlasovej rady zvolení Ondrej Patarák, Michal Dzurjanin, Vladimír Valovič, Eva Jaššová, Peter Jezný. Ďalej vás budem informovať o výsledku žrebovania začiatku funkčného obdobia zvolených členov Rozhlasovej rady. Na základe výsledku žrebovania overovatelia konštatujú, že na šesťročné funkčné obdobie, ktoré začne plynúť dňom 1. marca 2008, boli zvolení členovia Vladimír Valovič, Eva Jaššová, Ondrej Patarák. Na šesťročné funkčné obdobie, ktoré začne plynúť dňom 4. marca 2008, bol zvolený člen Michal Dzurjanin. Na šesťročné funkčné obdobie, ktoré začne plynúť dňom 29. apríla 2008, bol zvolený člen Peter Jezný. Ďakujem pekne za pozornosť.